Det gamle testamentet

:*Denne artikkelen handler om Det gamle testamentet hovedsakelig sett fra et [[kristendom|kristent]] perspektiv. For behandling av [[Den hebraiske bibelen]] i [[jødedom|jødisk]] perspektiv, se *'Tanakh**.''
**Det gamle testamentet**, forkortet **GT*', på [[latin]] *Vetus Testamentum* («Den gamle pakt»), er første del av [[kristendom]]mens [[Bibelens kanon|kanoniserte skrifter]] i [[Bibel]]en, og i hovedsak identisk med [[jødedommen]]s hellige skrift. I vitenskapelige sammenhenger betegnes derfor ofte 'Det gamle testamentet' heller som '[[Den hebraiske bibelen]]', på hebraisk kalt *Tanákh*.

Samlingen av skrifter består av flere bøker skrevet over en lang periode, som kan deles inn i boksamlingene *lov*, *profeter* og *skrifter* ([[jødedommen|jødisk]] tradisjon) eller i temaene *historie*, *poesi* og *profeti* (kristen tradisjon). Antall bøker varierer; jøder og kristne deler bøkene opp på forskjellig måte. Derfor regner man med 24 bøker etter jødisk inndeling, og 39 bøker etter kristen tradisjon (eller flere om de [[apokryf]]e eller deuterokanoniske skrifter regnes med). 

Hvordan bøkene deles inn, og hvilken rekkefølge de har, har konsekvens for hvordan man leser og oppfatter dem. I jødisk tradisjon vektlegges både loven, profetene og skriftene sammen med *Talmud* som instruksjon eller veiledning. I kristen tradisjon legges større vekt på frelseshistorie, og profetenes taler har oftere blitt forstått som profetier som angår fremtiden – som delvis blir oppfylt i [[Det nye testamentet]]. Det finnes momenter av frelseshistorie også i jødisk tradisjon og momenter av instruksjon også i kristen tradisjon.

== Omfang av kanon ==
I [[Den katolske kirke]] og [[Den ortodokse kirke]] består Det gamle testamentet av 46 bøker; 39 som tilsvarer den hebraiske bibel og de syv [[de deuterokanoniske bøker|deuterokanoniske bøker]].

I [[protestantisme|protestantiske]] kirker består det av 39 bøker, tilsvarende den jødiske kanon. I en periode etter [[reformasjonen]] var det vanlig å trykke de apokryfiske (deuterokanoniske) bøker i en egen seksjon i protestantiske bibler, da blant annet [[Martin Luther]] hadde anbefalt at dette ble gjort. Selv om de ikke ble regnet som kanoniske av reformatorene, ble de likevel ansett som oppbyggelig litteratur.

== Liste over bøkene i Det gamle testamentet ==
*Rekkefølge etter kristen tradisjon. For å se rekkefølge etter jødisk tradisjon se artikkelen: Tanákh*

De fem første bøkene regnes gjerne som en enhet *(Pentateuke)*. Noen forskere opererer med de seks første bøkene som en enhet *(Heksateuke)* og mange mener at *Femte Mosebok* hører sammen med *Josva, Dommerne, Samuelsbøkene* og *Kongebøkene*, og at disse danner det såkalte [[Det deutronomistiske historieverk|deuteronomistiske historieverk]]. Inndelingen i historiske, [[poet]]iske og [[profet]]iske bøker nedenfor er omdiskutert, men siden det er denne inndelingen som benyttes på grunnivå ved de fleste teologiske læresteder i Norge, blir den presentert her.

[[Det kronistiske historieverket]] består av begge *Krønikebøkene, Esras bok* og *Nehemjas bok*, og er den delen av [[Det gamle testamente]] som er lettest å identifisere som en helhet, trolig fordi det er blitt ferdigredigert så sent (antagelig på 300-tallet f.Kr.) at man ikke rakk å endre det vesentlig. [[Ruts bok]] og [[Esters bok]] er begge et selvstendig skrift, to [[novelle]]r, der resten av Det gamle testamente er kunstige oppdelinger av flere historieverk.

=== Mosebøker ===
* [[Første Mosebok]] *Genesis*
* [[Andre Mosebok]] *Eksodus*
* [[Tredje Mosebok]] *Leviticus*
* [[Fjerde Mosebok]] *Numeri*
* [[Femte Mosebok]] *Deuteronomium*

=== Historiske bøker ===
* [[Josvas bok|Josva]]
* [[Dommernes bok]]
* [[Ruts bok]] 
* [[Første Samuelsbok]]
* [[Andre Samuelsbok]]
* [[Første Kongebok]]
* [[Andre Kongebok]]
* [[Første Krønikebok]]
* [[Andre Krønikebok]]
* [[Esras bok|Esra]]
* [[Nehemjas bok|Nehemja]]
* [[Esters bok]]

=== Poetiske bøker ===
* [[Jobs bok|Job]]
* [[Salmenes bok]]
* [[Salomos ordspråk]]
* [[Forkynneren]]
* [[Høysangen]]
* [[Klagesangene]]

=== Profetbøker eller visdomsbøkene ===
* [[Jesajaboken|Jesaja]]
* [[Jeremias bok|Jeremia]]
* [[Klagesangene]] (Denne tilhører sjangermessig de poetiske bøkene, men plasseres her fordi man tradisjonelt har regnet [[Jeremia]] som forfatter)
* [[Esekiels bok]]
* [[Daniels bok]]
* [[Hoseas bok]]
* [[Joels bok]]
* [[Amos’ bok]]
* [[Obadjas bok]]
* [[Jona]]
* [[Mikas bok]]
* [[Nahums bok|Nahum]]
* [[Habakkuks bok]]
* [[Sefanjas bok]]
* [[Haggais bok]]
* [[Sakarjas bok]]
* [[Malakis bok|Malaki]]

=== De apokryfe bøkene ===
[[Gammeltestamentlige apokryfer]] regnes som del av Det gamle testamentet i den greske versjon [[Septuaginta]] (ca. 100 f. Kr.) og den latinske [[Vulgata]] (ca. 405 e. Kr.) I den jødiske hebraiske bibel er disse apokryfe bøkene ikke tatt med. Den [[katolisisme|romersk-katolske]] og [[ortodoks kristendom|den gresk-ortodokse kirke]] regner disse bøkene med i kanon, men de fleste protestantiske kirkesamfunn, deriblant [[Den norske kirke]] – regner dem ikke med.
* [[Tobits bok]]
* [[Judits bok]]
* [[Tillegg til Esters bok]]  
* [[Visdommens bok]]
* [[Siraks bok]]
* [[Baruks bok]]
* [[Tillegg til Daniels bok]]  
* [[Første Makkabeerbok]]
* [[Andre Makkabeerbok]]

== Referanser ==
<references />

== Litteratur ==
* [[Robert W. Kvalvaag]] (2003): *Fra Moses til Marley. Det gamle testamentets teologi og virkningshistorie.* Fagbokforlaget.
* Tobiassen, T. (2004): *Bibelens første del. Det gamle testamente eller Tanak.* Fagbokforlaget.
* Tobiassen, T. (2004): *Les og fortell! Om Bibelens eldste bøker.'' Gyldendal Akademisk.